
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 160 

30 Ιανουάριου 2013 


ΑΠΟΦΑΣΕΙ Σ 

Αριθ. 659/9588 

Θέσπιση των αναγκαίων συμπληρωματικών μέτρων για 
την εφαρμογή των Κανονισμών (ΕΚ) αριθ. 1234/2007 
του Συμβουλίου, 555/2008 και 436/2009 της Επιτρο¬ 
πής, σχετικά με τις προϋποθέσεις και τη διαδικασία 
ταξινόμησης των οινοποιήσιμων ποικιλιών αμπέλου, 
της χορήγησης των νέων δικαιωμάτων φύτευσης σε 
εκτάσεις που προορίζονται για πειραματικούς σκο¬ 
πούς και την καταχώρισή τους στο αμπελουργικό 
Μητρώο. 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 1 παρ. 2 και του άρθρου 3 του ν.δ. 243/ 
1969 «Περί βελτιώσεως και προστασίας της αμπελουρ¬ 
γικής παραγωγής» (ΦΕΚ Α' 144), όπως τροποποιήθηκε 
και ισχύει. 

β) Του άρθρου 22 παρ. 3 του ν. 992/1979 «Περί οργα- 
νώσεως των Διοικητικών Υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ Α' 280). 

γ) Του άρθρου 1 παρ. 1,2 και 3 του ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ Α' 34), όπως η παρ. 1 
τροποποιήθηκε με τη διάταξη του άρθρου 6 παρ. 1 του 
ν. 1440/1984 (Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητας Άνθρακα και Χάλυβα και του Οργανισμού 
Εφοδιασμού ΕΥΡΑΤΟΜ» καθώς και του άρθρου 3 του 
ιδίου ως άνω νόμου, όπως αυτό αντικαταστάθηκε με το 
άρθρο 65 του ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (ΦΕΚ Α' 101). 

δ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 


2. Τους Κανονισμούς (ΕΚ), όπως τροποποιήθηκαν και 
ισχύουν: 

α) αριθ. 1234/2007 του Συμβουλίου (Ε 299/16.11.2007) 
«για τη θέσπιση κοινής οργάνωσης των γεωργικών 
αγορών και ειδικών διατάξεων για ορισμένα γεωργικά 
προϊόντα («Ενιαίος κανονισμός ΚΟΑ»)». 

β) αριθ. 555/2008 της Επιτροπής (Ε170/30.6.2008) «για 
τη θέσπιση λεπτομερών κανόνων εφαρμογής του κα¬ 
νονισμού (ΕΚ) αριθ. 479/2008 του Συμβουλίου για την 
κοινή οργάνωση της αμπελοοινικής αγοράς όσον αφορά 
τα προγράμματα στήριξης, τις συναλλαγές με τρίτες 
χώρες, το δυναμικό παραγωγής και τους ελέγχους στον 
αμπελοοινικό τομέα». 

γ) αριθ. 436/2009 της Επιτροπής (Ε128/27.05.2009) «για 
τις λεπτομέρειες εφαρμογής του κανονισμού (ΕΚ) αριθ. 
479/2008 του Συμβουλίου, όσον αφορά το αμπελουργικό 
μητρώο, τις υποχρεωτικές δηλώσεις και τη συγκέντρω¬ 
ση στοιχείων για την παρακολούθηση της αγοράς, τα 
συνοδευτικά έγγραφα μεταφοράς των προϊόντων και 
τα βιβλία που πρέπει να τηρούνται στον αμπελοοινικό 
τομέα». 

3. Την αριθ. Υ44/5.7.2012 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Αγροτικής Ανάπτυξης και Τροφίμων Χαρακόπουλο Μά- 
ξιμο» (ΦΕΚ Β' 2094/6.7.2012). 

4. Τις από 23/02/2012, 22/03/2012 και 27/06/2012 ειση¬ 
γήσεις της ομάδας εργασίας της αριθ. 94/12595/1.2.2012 
απόφασης του Υπουργού Αγροτικής Ανάπτυξης και Τρο¬ 
φίμων, όπως κάθε φορά ισχύει. 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Σκοπός - πεδίο εφαρμογής 

1. Με την παρούσα απόφαση καθορίζονται: 

α) Οι όροι, οι προϋποθέσεις και η διαδικασία ταξι¬ 
νόμησης των οινοποιήσιμων ποικιλιών αμπέλου που 
ανήκουν στο είδος της ευρωπαϊκής ή οινοφόρου αμπέ¬ 
λου (νίίίε νϊηϊΐΘΓα Ε.) ή προέρχονται από διασταύρωση 
μεταξύ του είδους νίίίε νίηίίθΓα Ε. και άλλων ειδών του 
γένους Ν/ίΙίε και δεν είναι μία από τις ακόλουθες: Νοαίι, 
ΟΐάθΙΙο, ΙεαάθΙΙθ, ϋαοηυθζ, ΌΙίηΙοη και Ηβόθίπιοπί, σύμ¬ 
φωνα με το άρθρο 120α του Καν. (ΕΚ) αριθ. 1234/2007. 
Τα κριτήρια του προηγούμενου εδαφίου αφορούν την 

εξέταση της καλλιεργητικής προσαρμοστικότητας των 
ποικιλιών καθώς και των αναλυτικών οργανοληπτικών 
χαρακτηριστικών των προϊόντων που παράγονται από 
τις υπό εξέταση ποικιλίες. 

β) Οι προϋποθέσεις και η διαδικασία χορήγησης των 
νέων δικαιωμάτων φύτευσης οινοποιήσιμων ποικιλιών 
αμπέλου σε παραγωγούς όσον αφορά εκτάσεις που 
προορίζονται για πειραματικούς σκοπούς, σύμφωνα με 
τα άρθρα 85η παρ. 1 περ. β) του Καν. (ΕΚ) αριθ. 1234/2007 
και 60 παρ. 2 του Καν. (ΕΚ) 555/2008, και η καταχώριση 
αυτών στο αμπελουργικό μητρώο, σύμφωνα με το άρ¬ 
θρο 185α του Καν. (ΕΚ) αριθ. 1234/2007 και του Παραρ¬ 
τήματος I του Καν. (ΕΚ) αριθ. 436/2009. 

2. Οι διατάξεις της παρούσας απόφασης εφαρμόζονται 
στις οινοποιήσιμες ποικιλίες αμπέλου οι οποίες: 

α) Είναι εγγεγραμμένες στον Εθνικό Κατάλογο ποικιλι¬ 
ών αμπέλου ή/και στον Εθνικό Κατάλογο άλλου κράτους 
μέλους της Ε.Ε., σύμφωνα με τα άρθρα 5 και 6 της αριθ. 
258676/29.9.2003 απόφασης των Υπουργών Οικονομίας 
και Οικονομικών και Γεωργίας «Τεχνικός κανονισμός 
ελέγχου και πιστοποίησης των υλικών αγενούς πολλα¬ 
πλασιασμού της αμπέλου» (ΦΕΚ Β' 1517/15.10.2003), όπως 
κάθε φορά ισχύει, ή 

β) Δεν είναι εγγεγραμμένες στον Εθνικό Κατάλογο 
ποικιλιών αμπέλου, αλλά πρόκειται για γηγενείς ποι¬ 
κιλίες που καλλιεργούνται σε μικρές εκτάσεις και η 
παραγωγή τους προορίζεται για ιδιοκατανάλωση, ή 

γ) Είναι φυτεμένες σε εκτάσεις που προορίζονται για 
πειραματικούς σκοπούς και τους έχουν χορηγηθεί νέα 
δικαιώματα φύτευσης. 

Αρθρο 2 

Ορισμοί 

1. Για την εφαρμογή των διατάξεων της παρούσας 
νοούνται: 

α) Ως «οινοποιήσιμη ποικιλία αμπέλου»: Η ποικιλία 
αμπέλου, η οποία καλλιεργείται για την παραγωγή 
σταφυλιών που προορίζονται για την παραγωγή αμπε- 
λοοινικών προϊόντων του Παραρτήματος Χιβ του Καν. 
(ΕΚ) 1234/2007. 

β) Ως «επιτραπέζια ποικιλία αμπέλου»: Η ποικιλία αμπέ¬ 
λου, η οποία καλλιεργείται για την παραγωγή σταφυ¬ 
λιών που προορίζονται για νωπή κατανάλωση. 

γ) Ως «ποικιλία σταφιδοποιίας»: Η ποικιλία αμπέλου, η 
οποία καλλιεργείται για την παραγωγή ξηρής σταφίδας. 

δ) Ως «αμπελοοινική περίοδος»: Η χρονική περίοδος η 
οποία αρχίζει την 1η Αυγούστου κάθε έτους και λήγει 
την 31η Ιουλίου του επόμενου έτους. 

Αρθρο 3 
Αρμόδιες αρχές 

1. Η Διεύθυνση Παραγωγής και Αξιοποίησης Προϊόντων 
(Π.Α.Π.) Δενδροκηπευτικής του Υπουργείου Αγροτικής 
Ανάπτυξης και Τροφίμων ορίζεται ως αρμόδια αρχή για: 

α) Την εισήγηση στον Υπουργό Αγροτικής Ανάπτυξης 
και Τροφίμων σχετικά με την ταξινόμηση των οινοποι- 
ήσιμων ποικιλιών αμπέλου, μετά από σύμφωνη γνώμη 
της ομάδας εργασίας, όπως αυτή συστάθηκε και συ¬ 
γκροτήθηκε με την αριθ. 94/12595/1.2.2012 απόφαση του 
Υπουργού Αγροτικής Ανάπτυξης και Τροφίμων, όπως 
κάθε φορά ισχύει, 

β) Τον έλεγχο των αιτήσεων των ενδιαφερομένων 
και των δικαιολογητικών που τις συνοδεύουν για τη 


χορήγηση των νέων δικαιωμάτων φύτευσης οινοποι- 
ήσιμων ποικιλιών αμπέλου όσον αφορά εκτάσεις που 
προορίζονται για πειραματικούς σκοπούς, και 

γ) Την έγκριση ή μη της χορήγησης των νέων δικαιω¬ 
μάτων φύτευσης βάσει του ελέγχου της ως άνω περ. β). 

2. Οι Διευθύνσεις Αγροτικής Οικονομίας και Κτηνι¬ 
ατρικής των Περιφερειακών Ενοτήτων ορίζονται ως 
αρμόδιες αρχές για: 

α) Την παραλαβή των αιτήσεων των ενδιαφερομένων για 
την ταξινόμηση των οινοποιήσιμων ποικιλιών αμπέλου και 
του φακέλου που τη συνοδεύουν, τη σύνταξη τεκμηριω¬ 
μένης εισήγησης σχετικά με τις ανωτέρω αιτήσεις και τη 
διαβίβαση αυτών στη Διεύθυνση Π.Α.Π. Δενδροκηπευτικής 
του Υπουργείου Αγροτικής Ανάπτυξης και Τροφίμων, 

β) Την παραλαβή των αιτήσεων των ενδιαφερομένων 
για τη χορήγηση των νέων δικαιωμάτων φύτευσης, όσον 
αφορά εκτάσεις που προορίζονται για πειραματικούς 
σκοπούς και των δικαιολογητικών που τη συνοδεύουν 
και τη διενέργεια των απαραίτητων διοικητικών και επι¬ 
τόπιων ελέγχων, 

Υ) Τη χορήγηση ή μη των ως άνω νέων δικαιωμάτων 
φύτευσης, μετά από την έγκριση ή μη της Διεύθυνσης 
Παραγωγής και Αξιοποίησης Προϊόντων (Π.Α.Π.) Δεν¬ 
δροκηπευτικής του Υπουργείου Αγροτικής Ανάπτυξης 
και Τροφίμων, και 

δ) Την τήρηση, λειτουργία και ενημέρωση του Αμπε¬ 
λουργικού Μητρώου, ανά Περιφερειακή Ενότητα, όσον 
αφορά τους πειραματικούς αμπελώνες. 

3. Η Διεύθυνση Διαχείρισης Μητρώων του Υπουργείου 
Αγροτικής Ανάπτυξης και Τροφίμων ορίζεται ως αρμό¬ 
δια αρχή για τη λειτουργία και τον έλεγχο τήρησης του 
Αμπελουργικού Μητρώου. 

Αρθρο 4 

Αμπελουργικά Διαμερίσματα ταξινόμησης 
οινοποιήσιμων ποικιλιών αμπέλου 

1. Καθορίζονται έντεκα (11) Αμπελουργικά Διαμερί¬ 
σματα για την ταξινόμηση των οινοποιήσιμων ποικιλιών 
αμπέλου λαμβάνοντας υπόψη τις επικρατούσες εδαφο- 
κλιματολογικές συνθήκες σε αυτά ως εξής: 

1. Αμπελουργικά Διαμέρισμα Πελοποννήσου, το οποίο 
περιλαμβάνει τους νομούς Αργολίδας, Αρκαδίας, Αχαΐας, 
Ηλείας, Κορινθίας, Λακωνίας (συμπεριλαμβανομένης της 
νήσου Κυθήρων) και Μεσσηνίας. 

2. Αμπελουργικά Διαμέρισμα Στερεός Ελλάδας, το 
οποίο περιλαμβάνει τους νομούς Αιτωλοακαρνανίας, 
Αττικής (πλην της νήσου Κυθήρων), Βοιωτίας, Εύβοιας, 
Ευρυτανίας, Φθιώτιδας και Φωκίδας. 

3. Αμπελουργικά Διαμέρισμα Θεσσαλίας, το οποίο 
περιλαμβάνει τους νομούς Καρδίτσας, Λάρισας, Μα¬ 
γνησίας και Β. Σποράδων και Τρικάλων. 

4. Αμπελουργικά Διαμέρισμα Ηπείρου, το οποίο περι¬ 
λαμβάνει τους νομούς Αρτας, Θεσπρωτίας, Ιωαννίνων 
και Πρέβεζας. 

5. Αμπελουργικό Διαμέρισμα Μακεδονίας, το οποίο 
περιλαμβάνει τους νομούς Γρεβενών, Δράμας, Ημαθίας, 
Θεσσαλονίκης, Καβάλας, Καστοριάς, Κιλκίς, Κοζάνης, 
Πέλλας, Πιερίας, Σερρών, Χαλκιδικής και Φλώρινας. 

6. Αμπελουργικό Διαμέρισμα Θράκης, το οποίο πε¬ 
ριλαμβάνει τους νομούς Έβρου, Ξάνθης και Ροδόπης. 

7. Αμπελουργικό Διαμέρισμα Βορείου Αιγαίου, το 
οποίο περιλαμβάνει τους νομούς Λέσβου, Χίου και Σά¬ 
μου. 

8. Αμπελουργικό Διαμέρισμα Κυκλάδων, το οποίο πε¬ 
ριλαμβάνει τον νομό Κυκλάδων. 

9. Αμπελουργικό Διαμέρισμα Δωδεκανήσων, το οποίο 
περιλαμβάνει τον νομό Δωδεκανήσου. 

10. Αμπελουργικό Διαμέρισμα Κρήτης, το οποίο περι¬ 
λαμβάνει τους νομούς Ηρακλείου, Λασιθίου, Ρέθυμνου 
και Χανίων, 

11. Αμπελουργικό Διαμέρισμα Ιονίων νήσων, το οποίο 
περιλαμβάνει τους νομούς Ζακύνθου, Κερκύρας, Κεφαλ¬ 
ληνίας και Λευκάδας. 

2. Οι οινοποιήσιμες ποικιλίες αμπέλου ταξινομούνται 
ανά Αμπελουργικό Διαμέρισμα, όπως αυτά καθορίζονται 
στην παρ. 1. Οι ποικιλίες που έχουν και άλλη χρήση, 
εκτός από οινοποιήσιμη, ταξινομούνται στα όρια του 
Νομού. 

Αρθρο 5 

Κατηγορίες και όροι ταξινόμησης οινοποιήσιμων 
ποικιλιών αμπέλου 

1. Οι οινοποιήσιμες ποικιλίες αμπέλου οι οποίες τα¬ 
ξινομούνται σε ένα ή περισσότερα Αμπελουργικά Δια¬ 
μερίσματα του άρθρου 4, διακρίνονται στις παρακάτω 
κατηγορίες: 

α) Συνιστώμενες ποικιλίες αμπέλου, και 

β) Επιτρεπόμενες ποικιλίες αμπέλου. 

Ως συνιστώμενη καλλιεργούμενη ποικιλία αμπέλου 
για την παραγωγή σινικών προϊόντων ορίζεται εκείνη 
που παρουσιάζει: 

α) Τους τυπικούς και γενικά αποδεκτούς αμπελογρα- 
φικούς, μορφολογικούς, φυσιολογικούς και παραγωγι¬ 
κούς χαρακτήρες της ποικιλίας, όπως προσδιορίζονται 
από την πολυκλωνική της σύνθεση, 

β) Υψηλή προσαρμοστικότητα στους αβιοτικούς και 
βιοτικούς παράγοντες και υψηλή πλαστικότητα και δυ¬ 
ναμισμό στην εφαρμοζόμενη ορθή αμπελοκομική τε¬ 
χνική, και 

γ) Υψηλή και σταθερή ποιότητα σινικών προϊόντων 
(είτε ποικιλιακών είτε με συν-οινοποίηση με άλλες 
καλλιεργούμενες ποικιλίες της ευρωπαϊκής αμπέλου), 
ευχερώς αναγνωρίσιμων και η ζήτηση στην αγορά να 
είναι σταθερή ή σε ανάπτυξη. 

Ως επιτρεπόμενη καλλιεργούμενη ποικιλία αμπέλου 
για την παραγωγή σινικών προϊόντων ορίζεται εκείνη 
που παρουσιάζει: 

α) Τους τυπικούς και γενικά αποδεκτούς αμπελογρα- 
φικούς και μορφολογικούς της ποικιλίας, όπως προσδι¬ 
ορίζονται από την πολυκλωνική της σύνθεση, 

β) Οι φυσιολογικοί και παραγωγικοί χαρακτήρες, κα¬ 
θώς και η ποιότητα των σινικών προϊόντων βρίσκονται 
μεν σε ικανοποιητικό επίπεδο, δεν έχουν όμως πλήρως 
αξιολογηθεί. 

2. Όταν μια ποικιλία είναι ταξινομημένη ως οινοποιήσι- 
μη και παράλληλα περιλαμβάνεται και στις επιτραπέζιες 
ποικιλίες που επιτρέπεται να φυτεύονται, να αναφυτεύ- 
ονται ή να επανεμβολιάζονται στη χώρα, τότε ισχύουν 
τα εξής: 

α) Σε περίπτωση που μια τέτοια ποικιλία καλλιεργείται 
ως οινοποιήσιμη, για να έχει το δικαίωμα να παράγει 
οίνο προς εμπορία πρέπει να καλλιεργείται σύμφωνα 
με τις κοινοτικές και εθνικές διατάξεις του αμπελοοινι- 
κού τομέα (νόμιμο δικαίωμα φύτευσης) και τα εν λόγω 
αμπελοτεμάχια να καταχωρίζονται στο Αμπελουργικό 


Μητρώο με τον κωδικό της αντίστοιχης οινοποιήσιμης 
ποικιλίας. 

β) Σε περίπτωση που μια τέτοια ποικιλία καλλιεργεί¬ 
ται ως επιτραπέζια (χωρίς δικαίωμα φύτευσης) τότε τα 
αμπελοτεμάχια αυτά καταχωρίζονται στο Αμπελουργικό 
Μητρώο με τον αντίστοιχο κωδικό της επιτραπέζιας 
ποικιλίας και δεν έχουν το δικαίωμα να παράγουν οίνο. 

3. Όταν μια ποικιλία είναι ταξινομημένη ως οινοποιή- 
σιμη και κατ' εξαίρεση και ως σταφιδοποιίας στα όρια 
ενός νομού, τότε ισχύουν τα εξής: 

α) Σε περίπτωση που μια τέτοια ποικιλία καλλιεργείται 
ως οινοποιήσιμη, για να έχει το δικαίωμα να παράγει 
οίνο προς εμπορία, πρέπει να καλλιεργείται σύμφωνα με 
τις κοινοτικές και εθνικές διατάξεις του αμπελοοινικού 
τομέα(νόμιμο δικαίωμα φύτευσης), τα αμπελοτεμάχια 
αυτά να μην έχουν ενεργοποιήσει δικαιώματα ενιαίας 
ενίσχυσης της ΚΟΑ οπωροκηπευτικών και να καταχω¬ 
ρίζονται με τον κωδικό της αντίστοιχης οινοποιήσιμης 
ποικιλίας. 

β) Σε περίπτωση που μια τέτοια ποικιλία καλλιεργείται 
για την παραγωγή ξηρής σταφίδας, τα αμπελοτεμάχια 
αυτά καταχωρίζονται στο Αμπελουργικό Μητρώο με τον 
αντίστοιχο κωδικό της ξηρής σταφίδας και δεν δύνανται 
να παράγουν οίνο προς εμπορία. 

Αρθρο 6 

Προϋποθέσεις ταξινόμησης και απαιτήσεις 
απόκτησης νέων δικαιωμάτων φύτευσης 

Οι οινοποιήσιμες ποικιλίες αμπέλου ταξινομούνται σε 
ένα ή περισσότερα Αμπελουργικά Διαμερίσματα και σε 
μία εκ των κατηγοριών της παρ. 1 του άρθρου 5, ως εξής: 

α) Η ταξινόμηση μιας οινοποιήσιμης ποικιλίας αμπέλου 
στην κατηγορία των συνιστώμενων ποικιλιών, δύναται 
να γίνει μετά το πέρας τουλάχιστον μίας πενταετίας 
από την ταξινόμηση της ως επιτρεπόμενη ποικιλία σε 
ένα Αμπελουργικό Διαμέρισμα, και εφόσον από την απο- 
κτηθείσα εμπειρία κατά την καλλιέργειά της σε αυτό, 
και τα παραγόμενα από αυτήν προϊόντα, πληρούν τις 
προϋποθέσεως της παρ. 1 του αρθρ. 5 της παρούσας, 
για τις συνιστώμενες ποικιλίες. 

β) Η ταξινόμηση μιας ελληνικής οινοποιήσιμης ποικιλί¬ 
ας αμπέλου στην κατηγορία των επιτρεπομένων ποικιλι¬ 
ών, δύναται να πραγματοποιηθεί σε ένα Αμπελουργικό 
Διαμέρισμα μετά από αξιολόγηση και έγκριση αυτής 
από την ομάδα εργασίας της αριθ. 94/12595/1.2.2012 από¬ 
φασης, λαμβάνοντας υπόψη τους όρους της παρ. 1 του 
άρθρου 5 της παρούσας. Στην περίπτωση που η ομάδα 
εργασίας του προηγούμενου εδαφίου κρίνει ότι για την 
αξιολόγηση και έγκριση της ανωτέρω ποικιλίας πρέπει 
να προηγηθεί πειραματισμός, διότι το παραγόμενο προ¬ 
ϊόν δεν έχει αξιολογηθεί πλήρως για την συγκεκριμένη 
περιοχή, τότε ακολουθείται η διαδικασία χορήγησης 
των νέων δικαιωμάτων φύτευσης οινοποιήσιμων ποικιλι¬ 
ών αμπέλου όσον αφορά εκτάσεις που προορίζονται για 
πειραματικούς σκοπούς του άρθρου 7 της παρούσας. 

γ) Η ταξινόμηση μιας ευρωπαϊκής οινοποιήσιμης ποι¬ 
κιλίας αμπέλου εγγεγραμμένης στον Εθνικό Κατάλογο 
άλλου κράτους μέλους της Ε.Ε., για πρώτη φορά σε 
ένα Αμπελουργικό Διαμέρισμα, πραγματοποιείται με 
βάση τα αποτελέσματα των εξετάσεων της καλλιερ¬ 
γητικής συμπεριφοράς της καθώς και των αναλυτικών 
και οργανοληπτικών εξετάσεων των τελικών προϊόντων 
της και σε κάθε περίπτωση μετά από τη χορήγηση 

νέων δικαιωμάτων φύτευσης οινοποιήσιμων ποικιλιών 
αμπέλου όσον αφορά εκτάσεις που προορίζονται για 
πειραματικούς σκοπούς σύμφωνα με το άρθρο 7 της 
παρούσας. 

Αρθρο 7 

Διαδικασία χορήγησης νέων δικαιωμάτων φύτευσης 
και ταξινόμησης οινοποιήσιμων ποικιλιών αμπέλου. 

1. Για τη χορήγηση των νέων δικαιωμάτων φύτευσης 
οινοποιήσιμων ποικιλιών αμπέλου όσον αφορά εκτάσεις 
που προορίζονται για πειραματικούς σκοπούς, ο ενδια¬ 
φερόμενος (Δημόσια Αρχή, φυσικό ή νομικό πρόσωπο) 
υποβάλλει αίτηση (Υπόδειγμα I) στη Διεύθυνση Αγρο¬ 
τικής Οικονομίας και Κτηνιατρικής της Περιφερειακής 
Ενότητας στην οποία πρόκειται να καλλιεργηθεί η ποι¬ 
κιλία, συνοδευόμενη από τα εξής στοιχεία: 

α) Τοποθεσία πειραματικού αγροτεμαχίου, 
β) Υψόμετρο, 
γ) Έκθεση-Κλίση, 

δ) Μέσες ετήσιες κλιματολογικές συνθήκες για την 
περιοχή πειραματισμού, και 
ε) Σύσταση του εδάφους, και 

στ)Έκταση πειραματικού αγροτεμαχίου. Σε περίπτω¬ 
ση που η αιτούμενη ποικιλία δεν είναι ταξινομημένη σε 
ένα εκ των Αμπελουργικών Διαμερισμάτων του άρθρου 
4 της παρούσας, ούτε εγγεγραμμένη στον Εθνικό κατά¬ 
λογο ποικιλιών αμπέλου της αριθ. 396943/9-9-1992 (ΦΕΚ 
Β 684/24-9-1992), όπως κάθε φορά ισχύει, αλλά είναι 
εγγεγραμμένη στον Εθνικό Κατάλογο άλλου Κράτους 
Μέλους, ο ενδιαφερόμενος υποβάλλει επιπλέον, αντί¬ 
γραφο του ανωτέρω Εθνικού Καταλόγου του Κράτους 
Μέλους, επίσημη περιγραφή της ποικιλίας καθώς και τα 
στοιχεία του διατηρητή της. Μετά την απόκτηση των 
νέων δικαιωμάτων φύτευσης, σύμφωνα με την παρ. 2 του 
παρόντος, ο ενδιαφερόμενος υποβάλλει στη Διεύθυνση 
Εισροών Φυτικής Παραγωγής απ' ευθείας ή μέσω του 
ΚΕΠΠΥΕΛ, αίτηση για χορήγηση άδειας ενδοκοινοτικής 
απόκτησης του απαιτούμενου πολλαπλασιαστικού υλι¬ 
κού για πειραματισμό, σύμφωνα με την ΥΑ 365972/24- 
10-1988, όπως κάθε φορά ισχύει. 

2. Η αρμόδια Διεύθυνση Αγροτικής Οικονομίας και Κτη¬ 
νιατρικής της οικείας Περιφερειακής Ενότητας πραγ¬ 
ματοποιεί τους απαραίτητους ελέγχους και διαβιβάζει 
στη Διεύθυνση Π.Α.Π. Δενδροκηπευτικής του Υπουργεί¬ 
ου Αγροτικής Ανάπτυξης και Τροφίμων την αίτηση του 
ενδιαφερομένου, τα συνυποβληθέντα με αυτή στοιχεία 
και την σχετική εισήγηση της. Κατόπιν έγκρισης από την 
ανωτέρω Διεύθυνση του Υπουργείου Αγροτικής Ανά¬ 
πτυξης και Τροφίμων , η αρμόδια Διεύθυνση Αγροτικής 
Οικονομίας και Κτηνιατρικής χορηγεί στον ενδιαφερό¬ 
μενο τα νέα δικαιώματα φύτευσης (Υπόδειγμα II) για τη 
συγκεκριμένη οινοποιήσιμη ποικιλία αμπέλου σε έκταση 
που προορίζεται για πειραματικούς σκοπούς. 

Τ α χορηγηθέντα νέα δικαιώματα φύτευσης κοινοποι¬ 
ούνται από την αρμόδια Διεύθυνση Αγροτικής Οικονο¬ 
μίας και Κτηνιατρικής στη Διεύθυνση Π.Α.Π. Δενδρο¬ 
κηπευτικής. 

Ο κάτοχος «νέου δικαιώματος φύτευσης» πριν τη 
φύτευση του αμπελώνα πρέπει να συμμορφώνεται με 
τις κείμενες για το πολλαπλασιαστικό υλικό, διατάξεις, 
όπως κάθε φορά ισχύουν. Γ ια το σκοπό αυτό απευθύνε¬ 
ται στις κατά τόπους Διευθύνσεις Αγροτικής Οικονομίας 
και Κτηνιατρικής, για την προμήθεια κατάλληλου υγιούς 


πιστοποιημένου πολλαπλασιαστικού υλικού, προσαρμο¬ 
σμένο στις εδαφοκλιματικές συνθήκες της περιοχής. Η 
φύτευση του αμπελώνα ως ανωτέρω δηλώνεται άμεσα 
στην αρμόδια Διεύθυνση Αγροτικής Οικονομίας και Κτη¬ 
νιατρικής, η οποία προβαίνει άμεσα σε πιστοποίηση της 
φύτευσης και συντάσσει το σχετικό πρακτικό επιτόπιου 
ελέγχου, σύμφωνα με τις οδηγίες της Διεύθυνσης Δια¬ 
χείρισης Μητρώων του Υπουργείου Αγροτικής Ανάπτυ¬ 
ξης και Τροφίμων και στη συνέχεια καταχωρίζουν το/τα 
εν λόγω αμπελοτεμάχιο/α στο Αμπελουργικού Μητρώο 
στο αντίστοιχο πεδίο. 

3. Τα ως άνω χορηγούμενα νέα δικαιώματα φύτευσης 
ισχύουν μόνον κατά τη διάρκεια της πειραματικής περι¬ 
όδου, χρησιμοποιούνται μόνο από τον παραγωγό στον 
οποίο χορηγήθηκαν πριν από το τέλος της δεύτερης 
αμπελοοινικής περιόδου που ακολουθεί εκείνη κατά 
την οποία χορηγήθηκαν, και μόνο για τους σκοπούς για 
τους οποίους χορηγήθηκαν. Τα προϊόντα που παράγο- 
νται από σταφύλια που προέρχονται από τις ανωτέρω 
εκτάσεις δεν μπορούν να διατεθούν στην αγορά καθ’ 
όλη τη διάρκεια της πειραματικής περιόδου. 

4. Μετά την απόκτηση των νέων δικαιωμάτων φύτευ¬ 
σης και της άδειας ενδοκοινοτικής απόκτησης του απαι- 
τούμενου πολλαπλασιαστικού υλικού για πειραματισμό, 
όπου αυτή απαιτείται, σύμφωνα με τις παρ. 1 και 2 του 
παρόντος, πραγματοποιείται πειραματισμός για την αξι¬ 
ολόγηση της καλλιεργητικής συμπεριφοράς της αμπέλου 
και των αναλυτικών και οργανοληπτικών εξετάσεων των 
τελικών προϊόντων της καλλιεργούμενης οινοποιήσιμης 
ποικιλίας, σύμφωνα με τις προϋποθέσεις του Παραρτή¬ 
ματος I. Επί τρία έτη από το έτος της πρώτης κανονικής 
παραγωγής, εξετάζεται η εν λόγω ποικιλία σε έκταση 
μέχρι 2 στρέμματα. Η ποικιλία ή οι ποικιλίες μάρτυρες 
εξετάζονται παράλληλα με την υπό εξέταση ποικιλία, σε 
αντίστοιχη έκταση και κάτω από παρόμοιες συνθήκες 
πειραματισμού. Η συλλογή των στοιχείων πειραματισμού 
του Παραρτήματος I, γίνεται υπό την εποπτεία αρμόδιων 
Ερευνητικών Ιδρυμάτων, ή Πανεπιστημιακών Ιδρυμάτων 
ή Τεχνολογικών Εκπαιδευτικών Ιδρυμάτων. 

5. Μετά την ολοκλήρωση της διαδικασίας του πειρα¬ 
ματισμού, ο ενδιαφερόμενος συντάσσει πλήρη φάκελο 
με όλα τα στοιχεία εκείνα που συλλέχτηκαν κατά την 
παρατήρηση της συμπεριφοράς της υπό ταξινόμηση 
ποικιλίας και θεωρούνται ικανά να αποδείξουν την κα¬ 
ταλληλότητα της προς ταξινόμηση. 

Ο φάκελος του προηγούμενου εδαφίου συνοδεύει την 
αίτηση του ενδιαφερομένου για την ταξινόμηση της ποι¬ 
κιλίας ως επιτρεπόμενη στο Αμπελουργικό Διαμέρισμα 
όπου διεξήχθη ο πειραματισμός, την οποία υποβάλλει 
στην αρμόδια Διεύθυνση Αγροτικής Οικονομίας και Κτηνι¬ 
ατρικής της οικείας Περιφερειακής Ενότητας. Αντίγραφο 
του ανωτέρω φακέλου και της αίτησης του ενδιαφερομέ¬ 
νου, καθώς και τεκμηριωμένη εισήγηση της ως άνω αρμό¬ 
διας Διεύθυνσης Αγροτικής Οικονομίας και Κτηνιατρικής, 
διαβιβάζεται στη Διεύθυνση Π.Α.Π. Δενδροκηπευτικής του 
Υπουργείου Αγροτικής Ανάπτυξης και Τροφίμων, η οποία 
μετά από σύμφωνη γνώμη της ομάδας εργασίας της 
αριθ. 94/12595/1.2.2012 απόφασης, εισηγείται στον Υπουρ¬ 
γό Αγροτικής Ανάπτυξης και Τροφίμων την ταξινόμηση 
της οινοποιήσιμης ποικιλίας αμπέλου, ως εξής: 

α) Στην περίπτωση που η ποικιλία είναι ήδη ταξινο¬ 
μημένη σε ένα εκ των Αμπελουργικών Διαμερισμάτων 
του άρθρου 4 της παρούσας, ταξινομείται στις επιτρε- 

πόμενες ποικιλίες στο Αμπελουργικό Διαμέρισμα, όπου 
διεξήχθη ο πειραματισμός, 

β) Στην περίπτωση που πρόκειται για γηγενή ποικιλία 
που δεν είναι ταξινομημένη σε ένα εκ των Αμπελουργι¬ 
κών Διαμερισμάτων του άρθρου 4 της παρούσας, ούτε 
εγγεγραμμένη στον Εθνικό Κατάλογο ποικιλιών αμπέ¬ 
λου, εφαρμόζεται η υφιστάμενη νομοθεσία για εγγραφή 
της στον Εθνικό κατάλογο και στη συνέχεια ταξινο¬ 
μείται στο Αμπελουργικό Διαμέρισμα, όπου διεξήχθη 
ο πειραματισμός. 

γ) Στην περίπτωση που πρόκειται για ποικιλία που 
δεν είναι ταξινομημένη σε ένα εκ των Αμπελουργικών 
Διαμερισμάτων του άρθρου 4 της παρούσας, ούτε εγ¬ 
γεγραμμένη στον Εθνικό Κατάλογο ποικιλιών αμπέλου, 
αλλά εγγεγραμμένη στον Εθνικό Κατάλογο άλλου κρά¬ 
τους μέλους ταξινομείται στο Αμπελουργικό Διαμέρι¬ 
σμα, όπου διεξήχθη ο πειραματισμός. 

6. Μετά την ταξινόμηση της ποικιλίας ο ενδιαφερόμε¬ 
νος χρησιμοποιεί δικαιώματα αναφύτευσης ή δικαιώμα¬ 
τα από το αποθεματικό για το αμπελοτεμάχιο αυτό και 
κάνει αίτηση τροποποίησης στο Αμπελουργικό Μητρώο 
προκειμένου να επιτραπεί στο εν λόγω αμπελοτεμάχιο 
να παράγει οίνο προς εμπορία. 

Για όσες ποικιλίες, μετά το πέρας της πειραματικής 
περιόδου και μετά την πάροδο εφτά (7) ετών από τη 
φύτευση τους, δεν υποβληθεί φάκελος για την αξιολό¬ 
γηση τους ή δεν ταξινομηθούν σύμφωνα με την παρ. 5 
του παρόντος, ο κάτοχος του πειραματικού αμπελώνα 
εκριζώνει την έκταση, με έξοδα που βαρύνουν τον ίδιο 
και ταυτόχρονα το νέο δικαίωμα φύτευσης ανακαλείται. 
Έως την εκρίζωση της έκτασης αυτής, τα προϊόντα που 
παράγονται, καταστρέφονται ή διατίθενται σε κυκλο¬ 
φορία μόνο για σκοπούς απόσταξης, με δαπάνες του 
παραγωγού. 

Άρθρο 8 

Υποβάθμιση ποικιλίας, διαγραφή ποικιλίας 
από την ταξινόμηση 

Μια οινοποιήσιμη ποικιλία αμπέλου δύναται να υπο¬ 
βαθμιστεί από την κατηγορία των συνιστώμενων στην 
κατηγορία των επιτρεπόμενων, ή να διαγράφει από 
την ταξινόμηση, με απόφαση του Υπουργού Αγροτικής 
Ανάπτυξης και Τροφίμων μετά από εισήγηση της Διεύ¬ 
θυνσης Π.Α.Π. Δενδροκηπευτικής και σύμφωνη γνώμη 
της ομάδας εργασίας, σε περίπτωση που: 


α) Αποδεικνύεται ότι δεν πληροί τις απαιτούμενες 
προϋποθέσεις της κατηγορίας στην οποία έχει ταξι¬ 
νομηθεί και ότι η ποιότητα του προϊόντος το οποίο 
παρήχθη από αυτήν δεν είναι ικανοποιητική, ή 

β) Καλλιεργείται σε διαρκώς μειούμενες εκτάσεις με 
τάση εγκατάλειψης της. Στην περίπτωση που μια ποικι¬ 
λία αμπέλου διαγράφει από την ταξινόμηση, εκριζώνεται 
εντός δεκαπέντε ετών (15) από την διαγραφή τους, σύμ¬ 
φωνα με το τελευταίο εδάφιο της παρ. 2 του άρθρου 
120α του Καν. (ΕΚ) αριθ. 1234/2007, εκτός αν πρόκειται 
για ποικιλία που καλλιεργείται μέχρι ένα (1) στρέμμα και 
τα προϊόντα προορίζονται αποκλειστικά για κατανάλω¬ 
ση από την οικογένεια του οινοπαραγωγού, σύμφωνα 
με το δεύτερο εδάφιο της παρ. 5 του άρθρου 120α του 
Καν. (ΕΚ) αριθ. 1234/2007 και της παρ. 6 του άρθρου 60 
του Καν. (ΕΚ) αριθ. 555/2008. 

Αρθρο 9 

Αμπελουργικό Μητρώο 

Σύμφωνα με το άρθρο 185α του Καν. (ΕΚ) αριθ. 1234/ 
2007 οι εκτάσεις οινοποιήσιμων ποικιλιών αμπέλου που 
προορίζονται για πειραματικούς σκοπούς, καταχωρί¬ 
ζονται υποχρεωτικά στο Αμπελουργικό Μητρώο, στο 
οποίο περιλαμβάνονται τα στοιχεία που αναφέρονται 
στο άρθρο 3 και στο Παράρτημα 1 του Καν. (ΕΚ) αριθ. 
436/2009. 

Άρθρο 10 

Καταργούμενες διατάξεις 

1. Από την έναρξη ισχύος της παρούσας απόφασης, 
καταργείται η αριθ. 243618/10.1.2006 απόφαση του Υφυ¬ 
πουργού Αγροτικής Ανάπτυξης και Τροφίμων «Ορισμός 
κριτηρίων αξιολόγησης ποικιλιών αμπέλου και διαδι¬ 
κασία ταξινόμησης αυτών στην Ελληνική επικράτεια» 
(ΦΕΚ Β' 105/31.1.2006), όπως τροποποιήθηκε με την αριθ. 
247770/3.3.2010 (ΦΕΚ Β'381/6.4.2010) όμοια απόφαση. 

2. Κάθε παραπομπή στην ως άνω καταργούμενη από¬ 
φαση νοείται ως παραπομπή στην παρούσα. 

Αρθρο 11 
Υποδείγματα 

Προσαρτώνται στην παρούσα απόφαση δύο (2) Υπο¬ 
δείγματα και ένα (1) Παράρτημα, τα οποία αποτελούν 
αναπόσπαστο μέρος της και έχουν ως εξής: 

ΥΠΟΔΕΙΓΜΑ I 

Υπόδειγμα αίτησης για τη χορήγηση νέων δικαιωμάτων φύτευσης 


ΑΙΤΗΣΗ - ΔΗΛΩΣΗ 

ΘΕΜΑ: Χορήγηση νέων δικαιωμάτων φύτευσης 

ΟΝΟΜΑΤΕΠΩΝΥΜΟ/ΕΠΙΧΕΙΡΗΣΗ:. 

Α.Φ.Μ:. 

ΟΝ/ΜΟ ΝΟΜΙΜΟΥ ΕΚΠΡΟΣΩΠΟΥ ΕΠΙΧΕΙΡΗΣΗΣ: 

ΟΝΟΜΑΠΑΤΡΟΣ:. 

ΟΝΟΜΑ ΜΗΤΡΟΣ:. 

Δ/ΝΣΗ ΚΑΤΟΙΚΙΑΣ:. 

ΔΗΜΟΣ/ΚΟΙΝΟΤΗΤΑ:. 

ΟΔΟΣ:. 

ΑΡΙΘΜΟΣ:. 

Τ.Κ.:. 

ΤΗΛ:. 

ΕΑΧ:. 

Ε-ΜΑΙΕ:. 


ΠΡΟΣ 

ΤΗΝ ΠΕΡΙΦΕΡΕΙΑΚΗ ΕΝΟΤΗΤΑ 


Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & 
ΚΤΗΝΙΑΤΡΙΚΗΣ 


Σας παρακαλώ να μου χορηγήσετε νέα δικαιώματα 
φύτευσης οινοποιήσιμων ποικιλιών αμπέλου όσον αφορά 
έκταση που προορίζεται για πειραματικούς σκοπούς, 

σύμφωνα με το άρθρο 7 της αριθ..../.απόφασης 

(ΦΕΚΒ 

Η ποικιλία/ες με την οποία σκοπεύω να πειραματιστώ 

είναι η/οι. 

Και θα την/τις εξετάσω συγκριτικά με την/τις ποικιλία/ες 
μάρτυρα/ες. 


Όλες θα είναι εμβολιασμένες σε 
υποκείμενο/α. 


Φορέας Εποπτείας. 

Συνημμένα υποβάλω τα εξής στοιχεία: 

1. Τοποθεσία πειραματικού αγροτεμαχίου 

2. Υψόμετρο 

3. Έκθεση-Κλίση 

4. Μέσες ετήσιες κλιματολογικές συνθήκες για την 
περιοχή πειραματισμού 

5. Σύσταση του εδάφους 

6. Έκταση πειραματικού αγροτεμαχίου 
α) Ποικιλία ή ποικιλίες υπό 


εξέταση:.στρ. 

β) Ποικιλία ή ποικιλίες 

μάρτυρες:.στρ. 


Ο/Η αϊτών / ούσα 


(Ονοματεπώνυμο / Υπογραφή) 

ΥΠΟΔΕΙΓΜΑ II 



ΕΛΛΗΝΙΚΗ ΔΗΜΟΚΡΑΤΙΑ 

ΠΕΡΙΦΕΡΕΙΑ. 

ΠΕΡΙΦΕΡΕΙΑΚΗ ΕΝΟΤΗΤΑ. 

ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ 
ΚΑΙ ΚΤΗΝΙΑΤΡΙΚΗΣ/ΟΙΚΟΝΟΜΙΑΣ 
ΤΜΗΜΑ. 


ΤΑΧ. Δ/ΝΣΗ 
ΤΑΧ. ΚΩΔ... 
ΤΗΛ. 


ΧΟΡΗΓΗΣΗ ΝΕΩΝ ΔΙΚΑΙΩΜΑΤΩΝ ΦΥΤΕΥΣΗΣ 
ΠΕΙΡΑΜΑΤΙΚΟΥ ΑΜΠΕΛΩΝΑ 
Η Διεύθυνση Αγροτικής Οικονομίας και Κτηνιατρικής 


Έχοντας υπόψη: 

α) Την υποβληθείσα αίτηση με αριθ. πρωτ.του/της. 

β) Τα απαραίτητα αποδεικτικά/δικαιολογητικά των δηλούμενων στοιχείων της αίτησης και 

γ) Το με αριθ. πρωτ.έγγραφο της Δ/νσης ΠΑΠ Δενδριοκηπευτικής του Υπ. Α. Α. & Τ., όπως 

προβλέπετε στην αριθ ..../ .απόφαση (ΦΕΚ Β'....), όπως κάθε φορά ισχύει, 


Χορηγεί 


Στον/στην.(Ονοματεπώνυμο - Πατρώνυμο) νέα δικαιώματα 

φύτευσης πειραματικού αμπελώνα με οινοποιήσιμες ποικιλίες αμπέλου συνολικής έκτασης.στρ. 


στρ.περιοχή 

στρ.περιοχή 

3 . 

4 . 


1. Ποικιλία 

2. Ποικιλία 


Τα νέα δικαιώματα φύτευσης ισχύουν μόνον κατά τη διάρκεια της πειραματικής περιόδου, χρησιμοποιούνται 

μόνο από τον/την. (Ονοματεπώνυμο - Πατρώνυμο) στον οποίο χορηγήθηκαν, μέχρι . και δε 

μεταβιβάζονται. Τα προϊόντα που παράγονται από σταφύλια που προέρχονται από τις ανωτέρω εκτάσεις δεν 
μπορούν να διατεθούν στην αγορά καθ’ όλη τη διάρκεια της πειραματικής περιόδου. 


Ο Προϊστάμενος της Διεύθυνσης 


Ημερομηνία 


(υπογραφή & σφραγίδα) 

ΠΑΡΑΡΤΗΜΑ I 

(Εξέταση καλλιεργητικής συμπεριφοράς οινοποιήσι- 
μης ποικιλίας αμπέλου - Ποιοτικοί χαρακτήρες 
παραγομένων αμπελοοϊνικών προϊόντων) 

I. ΠΟΙΚΙΛΙΕΣ ΜΑΡΤΥΡΕΣ 

Οι ποικιλίες αυτές καλλιεργούνται παράλληλα με την 
υπό εξέταση ποικιλία και σε αντίστοιχη έκταση, στην 
περιοχή ενδιαφέροντος του αιτούμενου, με σκοπό τη 
σύγκριση υπό παρόμοιες εδαφοκλιματικές συνθήκες και 
τεχνικές καλλιέργειας. 

Για σύγκριση μπορούν να χρησιμοποιηθούν ως μάρτυ¬ 
ρες σχετικά διαδεδομένες και ήδη ταξινομημένες στην 
εξεταζόμενη περιοχή καλλιέργειας. 

Σε περίπτωση που η υπό εξέταση ποικιλία δεν είναι 
εγγεγραμμένη στον Εθνικό κατάλογο καλλιεργούμενων 
ποικιλιών της Χώρας, τότε μία τουλάχιστον ποικιλία 
μάρτυρας συνίσταται να είναι από τις ακόλουθες: 
α) Για ποικιλίες λευκών οινοποιήσιμων σταφυλιών: 
Σαββατιανό Β (Δουμπραίνα άσπρη, Κουντούρα άσπρη, 
Περαχωρίτικο, Σακέικο) 

Ζουμιάτικο Β (Δαμιάτης) 

Βηλάνα Β 
Ασύρτικο Β 
Αθήρι Β 
Οάαΐ'άοηηαγ Β 

β) Γ ια ποικιλίες ερυθρών οινοποιήσιμων σταφυλιών: 
Μανδηλαριά Ν (Αμοργιανό, Δουμπραίνα μαύρη, Κου¬ 
ντούρα μαύρη) 

Αγιωργίτικο Ν (Μαύρο Νεμέας) 

Ξυνόμαυρο Ν (Ξινόγκαλτσο, Ποπόλκα, Μαύρο Ναούσης) 
ΟαόθίτίθΙ δαυνίρποη Ν 
Λιάτικο Ν 
Κοτσιφάλι Ν 

II. ΤΕΧΝΙΚΕΣ ΛΕΠΤΟΜΕΡΕΙΕΣ ΠΕΙΡΑΜΑΤΙΣΜΟΥ 

1. Όσον αφορά την καλλιεργούμενη επιφάνεια το 
αγροτεμάχιο να είναι αντιπροσωπευτικό της εν λόγω 
περιοχής. 

2. Γ ια κάθε ποικιλία (υπό εξέταση, μάρτυρας) απαιτεί¬ 
ται έκταση ικανή για να παραχθούν τουλάχιστον 300 
λίτρα οίνου. 

3. Τουλάχιστον 3 χρόνια πλήρους παραγωγής 

4. Οι ποικιλίες (υπό εξέταση - μάρτυρες) πρέπει να 
είναι εμβολιασμένες σε μία τουλάχιστον κοινή συνι- 
στώμενη για τη Χώρα ποικιλία υποκειμένου, κατάλληλη 
για το έδαφος του αγροτεμαχίου του πειραματισμού. 

III. ΚΑΛΛΙΕΡΓΗΤΙΚΗ ΣΥΜΠΕΡΙΦΟΡΑ / ΦΥΣΙΟΛΟΓΙΚΑ 
ΧΑΡΑΚΤΗΡΙΣΤΙΚΑ ΤΗΣ ΠΟΙΚΙΛΙΑΣ ΑΜΠΕΛΟΥ 

(Ορίζονται ύστερα από σύγκριση με ποικιλίες μάρ¬ 
τυρες) 

1. Βλαστικά στάδια - Ημερομηνίες εμφάνισης 
α) Ημερομηνία εκβλάστησης των λανθανώντων 
οφθαλμών 

β) Ημερομηνία πλήρους άνθησης 
γ) Ημερομηνία περκασμού 
δ) Ημερομηνία τεχνολογικής ωρίμανσης 
ε) Ημερομηνία ξυλοποίησης κληματίδων. 


2. Χαρακτηριστικά καλλιέργειας 
α) Ζωηρότητα βλαστών 

β) Σχήμα διαμόρφωσης των πρέμνων ένα τουλάχιστον 
το επικρατέστερο της περιοχής-κλάδεμα καρποφορίας, 
γ) Παραγωγή 

I) Κανονικότητα 

II) Απόδοση 

III) Ανωμαλίες 

δ) Ανθεκτικότητα ή ευαισθησία σε: 

I) δυσμενείς συνθήκες του φυσικού περιβάλλοντος 

II) επιβλαβείς φυτικούς και ζωικούς οργανισμούς και 
ιώσεις 

III) πιθανή ευαισθησία στο σχίσιμο των ραγών 

IV) Ανθόρροια 

ε) Συμπεριφορά κατά τον αγενή πολλαπλασιασμό 

I) εμβολιασμός 

II) πολλαπλασιασμός με μοσχεύματα 

III) κατάλληλα υποκείμενα (προσαρμογή και συγγένεια) 

IV. ΠΟΙΟΤΙΚΟΙ ΧΑΡΑΚΤΗΡΕΣ ΠΑΡΑΓΟΜΕΝΩΝ ΑΜΠΕ- 

ΛΟΟΙΝΙΚΩΝ ΠΡΟΪΟΝΤΩΝ 

Η αξιολόγηση των ποιοτικών χαρακτήρων των πα- 
ραγομένων προϊόντων γίνεται με μετρήσεις βασικών 
παραμέτρων που περιγράφουν τα προϊόντα αυτά τόσο 
της ποικιλίας πειραματισμού όσο και της ποικιλίας μάρ¬ 
τυρα. Πιο συγκεκριμένα ζητούνται: 
α) Χημική ανάλυση του παραγόμενου οίνου 
Φυσικός κατ' όγκο αλκοολικός τίτλος 
ρΗ 

Ολική οξύτητα 

Αντοχή στον αέρα (για 24ά) 

και συμπληρωματικά για τους ερυθρούς οίνους 

Χρωματικά χαρακτηριστικά 

Δείκτης ολικών φαινολών 

β) Οργανοληπτική εξέταση του οίνου που θα παραχθεί 
από την ποικιλία 
Οψη 
Οσμή 
Γ εύση 

Προκειμένου να αξιολογηθούν οι οινοποιήσιμες ποικι¬ 
λίες δεν επιτρέπεται η αύξηση του φυσικού κατ’ όγκο 
αλκοολικού τίτλου (εμπλουτισμός) και η αύξηση της 
οξύτητας. 

Άρθρο 12 
Έναρξη ισχύος 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2013 

